第29届奧林匹克运动会

第29届夏季奥林匹克运动会，2008年8月8号起，8月24号止，勒到北京举办，开幕礼是8月8号夜里八时开始举行。 赛场 北京、上海、天津、沈阳、秦皇岛、青岛、香港。大项 ： 28个，分项 ： 38个，金牌拢共有 ： 305只。 申办 北京勒1993年申办2000年奥运会过，可惜败畀悉尼。 2001年之后，北京搭大阪、多伦多、巴黎、伊斯坦布尔竞逐2008年个奥运会花属何家。该年7月13号，国际奥委勒俄罗斯个首都Moscow开会，目的是从该五个城市里向定出最后个胜者，首个投票畀大阪剔出，亦投票，北京得56票，过半数，那亨国际奥委会主席萨马兰奇宣布「北京是2008年奥运会个东道主」。中华万众侪邪气欢腾。 箇咾勒东京、首尔个后头，奥运会第三次来亚洲国家举行。 火炬 北京奥运会个火炬号称祥云。火炬传递之旅称成「和谐之旅」，3月24号，圣火从希腊奥林匹亚取来，3月30号，徕雅典交接，第二日到北京，环球之旅开始。外国传廿个城市，五洲都传着，国内传百把个城市，各省都传着。用百三日时长，传个人2万多，都是空前。 因为政治上个意见弗样缘故，台北市弗畀伊传。拒火炬个事体，奥运传炬历史里向，从来朆妆着过。 5月8号，火炬登临珠穆朗玛峰，世界个最高点。 5月19号，汶川地震缘故，全国哀悼三日，火炬暂停。后晚传个路线改哉，旅途之末才入巴蜀。 吉祥物 北京奥运会个吉祥物叫做——「五福娃」，像鱼个叫「贝贝」，像熊猫个叫曰「晶晶」，像火焰个叫「欢欢」，像藏羚羊个叫「迎迎」，像纸鸢个叫「妮妮」，五个名字合并出「北京欢迎你」个谐音，五福娃个身色搭奥运五环个色相同，也有迎合五行个意思。 奥运会徽 该届奥运会个徽章像朱印，其中留白处个形态为汉语「京」字，也像舞动中个人形。 奖牌 2007年3月27号，奥运会开幕礼还500日个记，一星奖牌勒北京展示，各牌中侪镶仔昆仑玉，叫渠 ： 「金镶玉」。金牌镶白玉、银牌镶青白玉、铜牌镶青玉。 运动场 主体运动场 ： 鸟巢，形状邪气似鸟个巢穴，开幕礼搭仔闭幕礼侪勒伊浬举行。水立方 ： 水上运动个场化，伊同鸟巢搭界。京师大学等个了啥里向亦设有一星运动场。 外部链接 北京奥运会官方网站